****

REPUBLIKA HRVATSKA

ZADARSKA ŽUPANIJA

OPĆINA KOLAN

KLASA: 406-01/21-02/01

URBROJ: 2198/33-03/03-21-3

U Kolanu, 16. studeni 2021. g.

SVIM ZAINTERESIRANIM

GOSPODARSKIM SUBJEKTIMA

**Predmet:** Prethodno savjetovanje sa zainteresiranim gospodarskim subjektima za pripremu i

 provedbu postupka javne nabave izgradnja cesta na području Općine Kolan

* dostavlja se

Poštovani,

Općina Kolan priprema provedbu otvorenog postupka javne nabave male vrijednosti izvođenja radova na izgradnji cesta na području Općine Kolan., ev.br. nabave 26/21 NMV-R.

Temeljem čl. 198. ZJN 120/16, prije pokretanja postupka javne nabave javni naručitelj provodi analizu tržišta u svrhu pripreme nabave i informiranja gospodarskih subjekata o svojim planovima i zahtjevima u svezi s nabavom.

Nadalje, javni Naručitelj smije tražiti ili prihvatiti savjet neovisnih stručnjaka, nadležnih tijela ili sudionika na tržištu koji može koristiti u planiranju i provedbi postupka nabave te izradi dokumentacije o nabavi, pod uvjetom da takvi savjeti ne dovode do narušavanja tržišnog natjecanja te da ne krše načela zabrane diskriminacije i transparentnosti.

Prije pokretanja otvorenog ili ograničenog postupka javne nabave za nabavu radova ili postupka javne nabave velike vrijednosti za nabavu robe ili usluga, javni naručitelj obvezan je opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i posebne uvjete za izvršenje ugovora staviti na prethodno savjetovanje sa zainteresiranim gospodarskim subjektima u trajanju od najmanje pet dana.

Temeljem članka 198. Stavka 3. ZJN 120/16 na Internet stranicama Općine Kolan <http://www.kolan.hr/> i na Elektroničkom oglasniku javne nabave (dalje u tekstu: EOJN) objavljuje se nacrt Dokumentacije o nabavi, tehničke opise i troškovnik za predmetni postupak javne nabave, te molimo sve zainteresirane gospodarske subjekte da najkasnije do **24. studeni 2021.** g., do kada je otvoreno prethodno savjetovanje, dostave eventualne primjedbe i prijedloge na adresu elektroničke pošte romana.semencic@gmail.com  ili na EOJN službenim stranicama.

Nakon provedenog savjetovanja razmotrit će se sve primjedbe i prijedlozi zainteresiranih gospodarskih subjekata, izraditi izvješće o prihvaćenim i neprihvaćenim primjedbama i prijedlozima te ga objaviti na internetskim stranicama Općine Kolan i na EOJN-u.

 Stručno povjerenstvo Naručitelja